Kuluttajaneuvonta - SKVL
SKVL:n asuntokaupan oikeudellinen neuvonta on pelkästään liiton jäsenistölle ja viranomaisille tarkoitettu palvelu. Seuraavat tahot antavat neuvontaa myös välitys­liikkeiden asiakkaille:
Kilpailu- ja kuluttajaviraston valtakunnallinen kuluttajaneuvonta
www.kkv.fi/asiointi/kuluttajaneuvonta
Suomen Kuluttajaliiton maksullinen kuluttajaneuvonta
www.kuluttajaliitto.fi/neuvontapalvelut
Neuvontaa annetaan perinteisten kuluttaja-asioiden lisäksi muun muassa asunto- ja kiinteistökauppaongelmissa sekä huoneenvuokrasuhteisiin liittyvissä erimielisyyksissä. Neuvonta on tarkoitettu niin kuluttajille, elinkeinonharjoittajille kuin muillekin neuvoja ja ohjeita tarvitseville.
Suomen Kuluttajaliiton Asumisneuvonta
Neuvontaa asuinhuoneistojen huoneenvuokrasuhteisiin (mukaan lukien vuokranvälitys) liittyvissä asioissa vuokralaisille ja vuokranantajille, asunto-osakeyhtiöön liittyvissä asioissa osakkaille ja asumisoikeusasumiseen liittyvissä kysymyksissä asumisoikeuden haltijoille sekä osaomistusasukkaille. Neuvonnassa vastaavat kuluttajaliiton lakimiehet.
Suomen Kiinteistöliiton maksullinen osakasneuvonta
www.kiinteistoliitto.fi/palvelut/neuvontapalvelut
Neuvontaa saavat osakkaat, vuokranantajat sekä isännöitsijät.
Kaikkien välitysliikkeiden toimintaa valvoo aluehallintovirasto (AVI). AVI:lle voi tehdä ilmoituksen välitysliikkeen epäillystä virheellisestä toiminnasta vapaamuotoisesti tai lomaketta käyttäen. Ilmoituksessa tulee selvittää, mitä välittäjän toimenpidettä tai menettelyä ilmoituksentekijä pitää virheellisenä tai epäasianmukaisena. Mahdollisuuksien mukaan ilmoitukseen olisi hyvä liittää asiaan liittyvät asiakirjat (kuten esimerkiksi myyntiesite, ostotarjous, kauppakirja tai toimeksiantosopimus).
Lisätietoja sekä lomakkeen ilmoituksen tekemistä varten saa AVI:n verkkosivuilta osoitteesta: http://www.avi.fi/web/avi/valvonta-ja-ilmoitukset